Държавен вестник, бр. 43, 2002 г., стр. 21

Б Р О Й  43
Д Ъ Р Ж А В Е Н   В Е С Т Н И К
С Т Р .  21
“§ 11а. Средствата в размер 1,5 на сто от гло-
бите, налагани от Министерството на вътреш-
ните работи, се използват от контролните орга-
ни на Министерството на вътрешните работи
за снабдяване с технически средства за контрол
и за тяхната експлоатация и поддържане.”
Допълнителна разпоредба
§ 77. Навсякъде в закона думите:
1. “министърът на транспорта”, “министъра
на транспорта” и “Министерството на транс-
порта” се заменят съответно с “министърът на
транспорта и съобщенията”, “министъра на
транспорта и съобщенията” и “Министерство-
то на транспорта и съобщенията.”
2. “стопанина на пътя”, “стопанинът на пътя”
и “стопаните на пътя” се заменят съответно със
“собственика или администрацията, управля-
ваща пътя”, “собственикът или администраци-
ята, управляваща пътя” и “собствениците или
администрацията, управляваща пътя”.
Заключителни разпоредби
§ 78. (1) В срок един месец от влизането в
сила на този закон министърът на образование-
то и науката предава на министъра на транспор-
та и съобщенията регистъра за издадените и
отнетите разрешения за обучение за придобива-
не на правоспособност за управление на мотор-
но превозно средство и подадените заявления за
издаване на разрешения за извършване на обу-
чение на водачи на моторни превозни средства.
(2) Срокът по чл. 152, ал. 1, т. 3 за издаване
на разрешение за обучение на водачи на мо-
торни превозни средства се удължава с 30 дни
за заявленията, постъпили до влизането в сила
на този закон.
§ 79. Въвеждането на свидетелство за регис-
трация на моторните превозни средства по
чл. 141, ал. 1 се извършва при първоначална ре-
гистрация, промяна в регистрацията и в съот-
ветствие с изискванията на Европейския съюз.
§ 80. В шестмесечен срок от влизането в сила
на този закон Министерският съвет приема
правилник за прилагането на закона.
§ 81. Наредбите, предвидени в този закон,
се издават в шестмесечен срок от влизането
му в сила.
§ 82. Законът влиза в сила от деня на обна-
родването му в “Държавен вестник”, с изклю-
чение на § 17 и § 76, т. 2, които влизат в сила
един месец след обнародването му.
Законът е приет от ХХХIХ Народно събра-
ние на 11 април 2002 г. и е подпечатан с офици-
алния печат на Народното събрание.
Председател на Народното събрание:
Огнян Герджиков
22837
ПРЕЗИДЕНТ
НА РЕПУБЛИКАТА
УКАЗ № 118
На основание чл. 98, т. 8 от Конституцията
на Република България
П О С Т А Н О В Я В А М :
Награждавам г-н Ким Хи Юн—почетен
консул на Република България в Република
Корея, с орден “Мадарски конник” първа сте-
пен за особено големите му заслуги за укреп-
ването и развитието на българо-корейските
отношения и по повод неговия шестдесетго-
дишен юбилей.
Издаден в София на 12 април 2002 г.
Подпечатан с държавния печат.
Президент на републиката:
Георги Първанов
Министър на външните работи:
Соломон Паси
Министър на правосъдието:
Антон Станков
23920
МИНИСТЕРСКИ СЪВЕТ
ПОСТАНОВЛЕНИЕ № 80
ОТ 15 АПРИЛ 2002 Г.
за приемане на Правилник за прилагане на
Закона за одобрение и приложение на общия
градоустройствен план на София
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за при-
лагане на Закона за одобрение и приложение на
общия градоустройствен план на София.
Заключителни разпоредби
§ 1. Oтменя се Правилникът за прилагане на
Закона за одобрeние и приложение на общия
градоустройствен план на София, утвърден с
Постановление № 110 на Министерския съвет
от 1963 г. (обн., ДВ, бр. 82 от 1963 г.; изм. и доп.,
бр. 84 от 1964 г. и бр. 62 от 1973 г.).
§ 2. Постановлението влиза в сила от деня на
обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров